উপেন্দ্ৰনাথ গোস্বামী - অসমীয়া ৱিকিপিডিয়া\nঅসমীয়া লেখক, গৱেষক\nউপেন্দ্ৰনাথ গোস্বামী (ইংৰাজীঃ Upendra Nath Goswami, ১৯২৩-২০০০) একাধাৰে ভাষাবিদ, গৱেষক, অধ্যাপক, অনুবাদক আৰু অভিধানপ্ৰণেতা। তেওঁ কটন কলেজৰ অসমীয়া বিভাগৰ অধ্যাপক আছিল আৰু পাছলৈ গুৱাহাটী বিশ্ববিদ্যালয়ৰ অধ্যাপক পদত নিযুক্ত হৈছিল। তেওঁৰ গৱেষণাৰ বিষয় আছিল- A Study of Kamrupi : A Dialect of Assamese.\n6.1 ইংৰাজী ভাষাত\n6.2 অসমীয়া ভাষাত\nনলবাৰী গৰ্ডন হাইস্কুলৰ পৰা ১৯৪২ চনত প্ৰথম বিভাগত প্ৰৱেশিকা পৰীক্ষাত উত্তীৰ্ণ। একে বছৰতে ভাৰত ত্যাগ আন্দোলনত অংশ লৈ কাৰাবাস। তাৰ পাছত ১৯৪৫ চনত কটন কলেজৰপৰা কলা শাখাত প্ৰথম বিভাগত আই.এ পৰীক্ষাত উত্তীৰ্ণ আৰু ১৯৪৭ চনত একেখন কলেজৰপৰাই কলা শাখাত স্নাতক ডিগ্ৰী অৰ্জন। তাৰ পাছত ১৯৫১ চনত গুৱাহাটী বিশ্ববিদ্যালয়ৰ অসমীয়া বিষয়ৰ ভাষা শাখাত দ্বিতীয় শ্ৰেণীৰ প্ৰথম স্থান লাভ কৰি স্নাতকোত্তৰ ডিগ্ৰী অৰ্জন।\n১৯৫২ : ডিব্ৰুগড়ৰ ডি. এইছ, কে. কলেজত অসমীয়াৰ প্ৰবক্তা হিচাপে কৰ্মজীৱনৰ সূচনা।\n১৯৫৮ : A Study of Kamrupi : A Dialect of Assamese' শীৰ্ষক বিষয়ত গৱেষণা কৰি গুৱাহাটী বিশ্ববিদ্যালয়ৰপৰা সন্মানজনক ডক্টৰেট উপাধি লাভ। উক্ত বিশ্ববিদ্যালয়ৰপৰা ভাষা বিষয়ত ডক্টৰেট উপাধি পোৱা তেখেতেই প্ৰথমজন ব্যক্তি।\n১৯৬০ : কটন কলেজৰ অসমীয়া বিভাগত প্ৰবক্তা হিচাপে যোগদান।\n১৯৬৪ : কটনত প্ৰায় চাৰি বছৰ সফলতাৰে শিক্ষকতা কৰাৰ পাছত গুৱাহাটী বিশ্ববিদ্যালয়ৰ অসমীয়া বিভাগত যোগদান।\n১৯৮৭ : দীৰ্ঘদিন শিক্ষক জীৱন কটোৱাৰ পাছত অসমীয়া বিভাগৰ বিভাগীয় মুৰব্বী হিচাপে গুৱাহাটী বিশ্ববিদ্যালয়ৰপৰা অৱসৰ গ্ৰহণ।\n২০০০ চনত অসম ভাষা-বিজ্ঞান সমিতিৰপৰা মৰণোত্তৰভাৱে ভাষাচাৰ্য' উপাধি লাভ।\nইংৰাজী ভাষাতসম্পাদনা কৰক\nA Study of Kamrupi : A Dialect of Assamese, ১৯৯৮\nAn Introduction to Assamese, ১৯৭৮;\nAn Introduction to the Deuri Language, ১৯৯৪\nঅসমীয়া ভাষাতসম্পাদনা কৰক\nনেতাজীৰ বাণী, ১৯৪৬\nশৰৎচন্দ্ৰ গোস্বামী, ১৯৪৬\nসীমান্ত কেশৰী, ১৯৪৭\nবাপু মোৰ আই, ১৯৫০\nভাষা আৰু সাহিত্য, ১৯৫৬\nবৈষ্ণৱ ভক্তিধাৰা আৰু সন্তকথা, ১৯৭৫\nঅসমীয়া ভাষাৰ ৰূপকথা, ১৯৭৭\nঅসমীয়া ভাষাৰ ব্যাকৰণ, ১৯৮১\nদেউৰী শব্দমালা, ১৯৮১\nঅসমীয়া ভাষা আৰু উপভাষা, ১৯৮৬\nঅসমীয়া লিপি, ১৯৮৭\nপ্ৰত্ন অসমীয়া ভাষাৰ ৰূপতাত্ত্বিক বিশ্লেষণ, ১৯৮৫\nঅসমীয়া ভাষাৰ উদ্ভৱ, সমৃদ্ধি আৰু বিকাশ, ১৯৯১\nমানৱৰ পুনৰ নিৰ্মাণ\nপ্ৰেমচন্দৰ পাঁচটা চুটি গল্প\nমণিমাণিক শব্দকোষ, ১৯৯৮\n↑ কথা বৰেণ্য, কথা প্ৰকাশন, প্ৰথম প্ৰকাশ, পৃষ্ঠা-৩১১\n"https://as.wikipedia.org/w/index.php?title=উপেন্দ্ৰনাথ_গোস্বামী&oldid=284794"ৰ পৰা অনা হৈছে\nশেষ সম্পাদনা কৰা হৈছে3July 2021 তাৰিখে 05:46 বজাত\nএই পৃষ্ঠাখন ০৩ জুলাই, ২০২১ তাৰিখে ১১ঃ১৬ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=52310।
